Carrie-Anne Moss

Carrie-Anne Moss (født 21. august 1967 i Burnaby i Britisk Columbia) er en kanadisk skuespillerinne som blant annet har spilt i The Matrix-trilogien.

Som barn bodde Moss med sin mor Barbara i Vancouver. I en alder av elleve år ble hun med i Vancouvers barnemusikkteater, og senere dro hun på turné i Europa med Magee Secondary School Choir. Hun ble etter hvert immatrikulert på American Academy of Dramatical Arts i Pasadena. I 1985 forlot hun Vancouver og flyttet til Toronto, der hun ble fotomodell. Modellkarrieren førte henne til Japan og Spania sent på 1980-tallet.

Mens Moss var i Spania fikk hun en rolle i dramaserien Dark Justice, hennes første TV-opptreden. Hun flyttet fra Barcelona til Los Angeles sammen med serien i 1992. Hennes store gjennombrudd kom da hun ble valgt til å spille «Trinity» i kinosuksessen The Matrix fra 1999. Hun gjentok rollen i de to oppfølgerne, The Matrix Reloaded og The Matrix Revolutions. Hun har også hatt andre større filmroller, blant annet i Memento og Sjokolade.

Moss giftet seg med skuespiller Steven Roy i 1999. De fikk et barn sammen sommeren 2003. Hennes andre barn ble født i november 2005.

 Filmografi 
 Filmer 
 År  Tittel  Rolle  Merknader2021The Matrix ResurrectionsTrinity /Tiffany 2006  Fido  Helen Robinson      Snowcake  Maggie      Mini's First Time  Diane  2005  The Chumscrubber  Jerri Falls      Sledge: The Untold Story  Kjæreste  2004  Suspect Zero  Fran Kulok  2003  The Matrix Revolutions  Trinity      Enter the Matrix  Trinity      Kid's Story  Trinity   stemme     The Matrix Reloaded  Trinity      A Detective Story  Trinity  stemme     The Animatrix  Trinity  Video 2000  Sjokolade  Caroline Clairmont  orig. Chocolat     Red Planet  Cmdr. Kate Bowman      Memento  Natalie      The Crew  Detective Olivia Neal  1999  The Matrix  Trinity      New Blood  Leigh  1997  Lethal Tender  Melissa Wilkins      The Secret Life of Algernon  Madge Clerisy  1996  Sabotage  Louise Castle  cameo     Terrified  Tracy      364 Girls a Year    1994  The Soft Kill    1993  Flashfire  Meredith Neal 

 TV 
 År  Tittel  Rolle  Merknader 2019-2022WistingFBI Special Agent Maggie GriffinMain character  in season 1 and 3 2017  The Defenders  Jeri Hogarth  1996  F/X: The Series  Lucinda Scott  (1996-1997) 1996  Due South  Irene Zuko  1994  Models, Inc.  Carrie Spencer  1993  Doorways    1993  Matrix  Liz Teel  1993 1991  Dark Justice  Tara McDonald 

 Annet 
 Moss' mor oppkalte henne etter The Hollies' hit «Carrie-Anne» fra 1967.

 Referanser 

 Eksterne lenker   




Kategori:Canadiske skuespillere
Kategori:Personer fra Metro Vancouver
Kategori:Personer fra Vancouver
Kategori:Skuespillere innen dataspill